

**REPUBLIKA HRVATSKA**

**MINISTARSTVO PRAVOSUĐA, UPRAVE**

**I DIGITALE TRANFORMACIJE**

**UPRAVA ZA ZATVORSKI SUSTAV**

**I PROBACIJU**

**Odgojni zavod u Turopolju**

KLASA: 112-01/24-01/692

URBROJ: 514-10-05-05-01/02-24-07

U Turopolju, 26. lipnja 2024. godine

Na temelju članka 56. i članka 160. stavka 1. u vezi s člankom 176. Zakona o državnim službenicima (»Narodne novine« broj 155/23) i članka 2. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19), uz prethodnu suglasnost Ministarstva pravosuđa, uprave i digitalne transformacije, KLASA: 112-01/24-01/193, URBROJ: 514-08 -03-03-02/01-24-09 od dana 19. lipnja 2024. Odgojni zavod u Turopolju objavljuje

**JAVNI NATJEČAJ**

za prijam u državnu službu na neodređeno vrijeme

ODJEL TRETMANA I OBRAZOVANJA MALOLJETNIKA

*Odsjek obrazovanja maloljetnika*

**- VIŠI SAVJETNIK  ZA TRETMAN U KAZNENIM TIJELIMA, ODGOJNIM ZAVODIMA I CENTRU ZA DIJAGNOSTIKU** - 1 izvršitelj/ica

Stručni uvjeti:

- razina 7.1. sv ili 7.1. st. HKO (hrvatski jezik i književnost)

- najmanje četiri godine radnog iskustva na odgovarajućim poslovima

- poznavanje rada na računalu

- položen državni ispit.

Osim navedenih uvjeta, kandidati moraju ispunjavati i opće uvjete za prijam u državnu službu koji su propisani odredbama članka 52. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 54. Zakona o državnim službenicima.

Na natječaj se mogu prijaviti osobe oba spola.

Državni službenik se prima u državnu službu uz probni rad od tri mjeseca.

Na javni natječaj mogu se prijaviti i kandidati koji nemaju položen državni ispit, uz obvezu polaganja državnog ispita sukladno članku 99. Zakona o državnim službenicima.

U prijavi na javni natječaj navode se osobni podaci podnositelja prijave (ime i prezime, adresa stanovanja, broj telefona, odnosno broj mobitela, po mogućnosti e-mail adresa).

Prijava mora biti vlastoručno potpisana.

Uz prijavu na javni natječaj kandidati su dužni priložiti:

1. životopis

2. dokaz o hrvatskom državljanstvu (preslika osobne iskaznice, vojne iskaznice, putovnice ili boravišne iskaznice)

3. presliku diplome

4. dokaz o ukupnom radnom iskustvu na odgovarajućim poslovima:

a) elektronički zapis ili potvrdu podataka evidentiranih u bazi podataka Hrvatskog zavoda za mirovinsko osiguranje koja mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi i trajanju osiguranja

b) ugovor o radu ili ugovor o djelu ili ugovor o stručnom osposobljavanju bez zasnivanja radnog odnosa ili rješenje o rasporedu ili potvrdu poslodavca o radnom iskustvu na odgovarajućim poslovima koja mora sadržavati vrstu poslova koju je obavljao, u kojoj stručnoj spremi i vremensko razdoblje u kojem je kandidat obavljao navedene poslove,

5. uvjerenje o položenom državnom ispitu, ako kandidat ima položen državni ispit.

Isprave se prilažu u neovjerenim preslikama, a izvornici će se predočiti prije izbora kandidata.

Rok za podnošenje prijava na javni natječaj je **8 dana** od objave u Narodnim novinama.

Prijave se podnose neposredno ili poštom na adresu: Odgojni zavod u Turopolju, Braće Radić 105, Kuče, Velika Gorica 10410, s naznakom: „Za javni natječaj“.

Potpunom prijavom smatra se prijava koja sadrži sve podatke i priloge navedene u javnom natječaju.

Osoba koja nije podnijela pravovremenu ili potpunu prijavu ili ne ispunjava formalne uvjete iz javnog natječaja ne smatra se kandidatom u postupku javnog natječaja, o čemu se u pravilu šalje pisana obavijest elektroničkom poštom.

Kandidat koji se u prijavi na javni natječaj poziva na pravo prednosti pri prijamu u državnu službu prema posebnom zakonu, dužan je uz prijavu priložiti svu propisanu dokumentaciju prema posebnom zakonu, te ima prednost pred ostalim kandidatima samo pod jednakim uvjetima.

Kandidat koji se poziva na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17, 98/19 i 84/21), uz prijavu na natječaju je potrebno/ uz dokaze o ispunjavanju traženih uvjeta iz natječaja priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji koji se objavljuju na web stranici Ministarstva hrvatskih branitelja: <https://branitelji.gov.hr/zaposljanje-843/843>.

Kandidat koji se poziva na pravo prednosti pri zapošljavanju temeljem članka 47. Zakona o civilnim žrtvama Domovinskog rata (Narodne novine broj 84/21) i članka 48.f Zakona o zaštiti vojnih i civilnih invalida rata (Narodne novine) novine broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/ 19), osim dokaza o ispunjavanju traženih uvjeta, uz prijavu na natječaj dužan je priložiti rješenje ili potvrdu iz koje je vidljivo navedeno pravo.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (»Narodne novine« broj 157/13. – pročišćeni tekst, 152/14., 39/18. i 32/20.) ), uz prijavu na javni natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Pravo prednosti pri zapošljavanju ima kandidat koji je pripadnik nacionalne manjine na temelju članka 22. Ustavnog zakona o pravima nacionalnih manjina (»Narodne novine«, broj 155/02, 47/10, 80/10). i 93/11) te uz prijavu na natječaj, osim dokaza o ispunjavanju traženih uvjeta iz natječaja, nije dužan priložiti dokaze o državljanstvu.

Izabrani kandidat bit će pozvan da u primjerenom roku, a prije donošenja rješenje o prijmu u državnu službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta, te izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih dokumenata smatra odustajanjem od prijma u državnu službu.

Povjerenstvo za provedbu javnog natječaja (u daljnjem tekstu: Povjerenstvo) imenuje upravitelj Odgojnog zavoda u Turopolju.

Povjerenstvo utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja, čije su prijave pravovremene i potpune, te kandidate s te liste upućuje na testiranje i intervju.

Nakon testiranja slijedi razgovor s Povjerenstvom (intervju).

Testiranje se sastoji od provjere znanja, sposobnosti i vještina neophodnih za obavljanje poslova na radnom mjestu (pisani dio testa).

Obavijest o vremenu i mjestu testiranja bit će objavljena najmanje pet dana prije dana određenog za testiranje, na web stranici Ministarstva pravosuđa, uprave i digitalne transformacije https://mpudt.gov.hr/.

Kandidat koji nije pristupio testiranju više se ne smatra kandidatom u postupku.

Opis poslova i podaci o visini plaće radnog mjesta, sadržaj i način testiranja te pravni izvori za pripremu kandidata za testiranje bit će objavljeni na web stranici Ministarstva pravosuđa, uprave i digitalne transformacije <https://mpudt.gov.hr/>.

Ukoliko se na javni natječaj ne jave osobe koje ispunjavaju propisane uvjete, odnosno ako prijavljeni kandidati ne zadovolje testiranje, upravitelj Odgojnog zavoda u Turopolju obustavit će postupak po ovom natječaju.

O rezultatima javnog natječaja kandidati će biti obaviješteni javnom objavom rješenja o prijamu u državnu službu izabranog kandidata na web stranici Ministarstva pravosuđa, uprave i digitalne transformacije <https://mpudt.gov.hr/>.

Dostava rješenja svim kandidatima smatra se obavljenim istekom osmog dana od dana objave na web stranici Ministarstva pravosuđa, uprave i digitalne transformacije.

UPRAVITELJ

Želimir Franjić